Sak nr. XX

**Forslag til: [navn på særforbundsting og årstall]**

**Fra: Styret i [navn på særforbund]**

**Tittel på forslag: Godkjenning av forretningsorden**

Forslag til vedtak:

Forbundstinget godkjenner følgende forretningsorden:

FORRETNINGSORDEN

**1. Gjennomføring av tinget**

1.1 Tinget ledes av de(n) valgte dirigenten(e), og skal gjennomføres i samsvar med [navn på særforbundets lov] og denne forretningsorden.

**2. Talerett og taletid**

2.1 Personer som har talerett, følger av særforbundets lov.

2.2 Representant for forslagsstiller med forslag på saklisten, gis nødvendig taletid for å presentere forslaget.

2.3 For etterfølgende innlegg er taletiden fem minutter for første innlegg, tre minutter for andre innlegg, og ett minutt for tredje innlegg. Ingen gis rett til ordet mer enn tre ganger i samme sak.

2.4 Etter forslag fra dirigenten eller representant, kan tinget beslutte å:

- sette strek for de inntegnede talere

- sette strek for nye forslag

- øke antall innlegg

- endre taletiden

- gi taletid til personer uten talerett

* 1. Person med talerett som ber om ordet til forretningsorden, har ett minutts taletid.

**3. Behandling av forslag og saker på tinget**

3.1 Etter at saklisten er godkjent, kan ikke forslag som fremgår av den godkjente saklisten trekkes uten at tinget beslutter dette.

3.2 Alle forslag/endringsforslag skal presenteres av forslagsstiller og/eller dirigent.

3.3 Endringsforslag som fremmes under tingforhandlingene må leveres skriftlig til dirigenten på [særskilt skjema og/eller andre løsninger forbundet har tilrettelagt for].

3.4 Endringsforslag kan bare fremmes i saker som fremgår av den godkjente saklisten.

3.5 Saker skal behandles av tinget i den rekkefølge som følger av den godkjente saklisten, med mindre tinget beslutter å endre rekkefølgen [eller saken er til behandling hos redaksjonskomiteen eller lovutvalget, se nedenfor]

**4. Flertallskrav og stemmegivning**

4.1 Alle vedtak og valg fattes ved alminnelig flertall av de avgitte stemmer, med unntak av lovendringer og andre vedtak som etter særforbundets lov krever kvalifisert flertall.

4.2 Stemmegivningen foregår i samsvar med særforbundets lov med mindre tinget anser formell stemmegivning unødvendig. [Alternativt: Hvis det er elektronisk stemmegivning, reguleres det her hvordan stemmegivningen skal foregå.]

**5. Protokoll**

5.1 Tinget velger to protokollførere som skal føre protokoll over tingets forhandlinger.

5.2 I protokollen innføres hvem som har hatt ordet i sakene, hvilke forslag som er fremmet, hvem som er forslagsstiller, hvilke vedtak som er fattet i den enkelte sak, og resultatet av avstemninger med antall stemmer for og imot.

5.3 Protokollen skal publiseres på særforbundets hjemmeside så snart den er underskrevet av to representanter valgt av tinget.

*[Bestemmelser som kan legges inn i forretningsorden dersom ønskelig:*

***Valg***

*Benkeforslag på kandidater må leveres skriftlig til dirigenten på [særskilt skjema og/eller andre løsninger forbundet har tilrettelagt for] [og det må sendes utfylt kandidatskjema til [e-postadresse]].*

***Behandling i lovutvalget***

*Lovutvalget trer sammen på eget initiativ, og alltid dersom det fremmes forslag/ endringsforslag som vedrører særforbunds regelverk.*

*Saker som er til behandling hos lovutvalget flyttes ned på saklisten og behandles når utvalget har avsluttet sin behandling.*

*Representant for lovutvalget gis nødvendig taletid for å presentere lovutvalgets uttalelse.*

***Behandling i redaksjonskomiteen***

*Redaksjonskomiteen trer sammen etter beslutning av tinget.*

*Forslag som er til behandling hos redaksjonskomiteen flyttes ned på sakslisten og behandles når komiteen har avsluttet sin behandling.*

*Alt. 1: Dersom forslag fremmes av redaksjonskomiteen, skal forslaget, dersom det berører særforbundets regelverk, først ha blitt forelagt lovutvalget. Representant for komiteen skal gis nødvendig taletid for å presentere forslaget. For etterfølgende innlegg gjelder pkt. 2.2.] /[Alt. 2: Dersom forslag fremmes av redaksjonskomiteen, skal representant for komiteen gis nødvendig taletid for å presentere forslaget. For etterfølgende innlegg gjelder pkt. 2.2.]*

Revidert av NIFs juridiske avdeling 19.04.22